
УТВЪРЖДАВАМ: ….....……………..

Димитър Сотиров,
Кмет на Община Земен
ДОКУМЕНТАЦИЯ ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА – 
ПУБЛИЧНО СЪСТЕЗАНИЕ С ПРЕДМЕТ:

„Ремонт на пътна мрежа и настилки на територията на община Земен по обособени позиции:

Обособена позиция 1 – „Ремонт на пътна мрежа и асфалтови настилки в населени места група в община Земен – I-ва група и четвъртокласна пътна мрежа“
Обособена позиция 2 – „Ремонт на пътна мрежа в населени места на община Земен – II-ра група“

Обособена позиция 3 -  „Ремонт на пътна мрежа в населени места на община Земен – III-та група“ 
гр. Земен, Април 2019 г.
СЪДЪРЖАНИЕ:

РЕШЕНИЕ ЗА ОТКИРИВАНЕ НА ПРОЦЕДУРА – на отделен докуемнт по образец
ОБЯВЛЕНИЕ НА ОБЩЕСТВЕНА ПОРЪЧКА – на отделен докуемнт по образец

ЧАСТ 1. ИЗИСКВАНИЯ И УКАЗАНИЯ ЗА ПОДГОТОВКА НА ОФЕРТАТА, РЕДА И УСЛОВИЯТА ЗА ПРОВЕЖДАНЕ НА ПУБЛИЧНО СЪСТЕЗАНИЕ ЗА ВЪЗЛАГАНЕ НА ОБЩЕСТВЕНА ПОРЪЧКА; 

ЧАСТ 2. ОПИСАНИЕ НА ПРЕДМЕТА НА ПОРЪЧКАТА и ТЕХНИЧЕСКИ СПЕЦИФИКАЦИИ  – на отделен документ
ЧАСТ 3. МЕТОДИКА ЗА ОЦЕНКА. КРИТЕРИИ ЗА ВЪЗЛАГАНЕ НА ПОРЪЧКАТА – на отделен документ

ЧАСТ 4. ОБРАЗЦИ – на отделен документ

ЧАСТ 5. ПРОЕКТ НА ДОГОВОР – на отделен документ

ЧАСТ 1.  

ИЗИСКВАНИЯ И УКАЗАНИЯ ЗА ПОДГОТОВКА НА ОФЕРТАТА, РЕДА И УСЛОВИЯТА ЗА ПРОВЕЖДАНЕ НА ПУБЛИЧНО СЪСТЕЗАНИЕ
I. ПРЕДМЕТ И ОБЕКТ НА ОБЩЕСТВЕНАТА ПОРЪЧКА 

1.1. Възложител на настоящото публично състезание за избор на изпълнител на обществена поръчка, възлагана по реда на Закона за обществените поръчки (ЗОП), съгласно чл. 5, ал. 1, т. 9 от ЗОП е КМЕТА НА ОБЩИНА ЗЕМЕН
Община Земен е с административен адрес: гр. Земен, ул.Христо Ботев № 3
Основен адрес на възложителя: http://zemen-bg.com/ 
 Адрес на профила на купувача: http://zemen-bg.com/buyers-profile 
1.2. 
Обществената поръчка се възлага чрез провеждане на публично състезание съгласно чл. 18 (1) т.12 във връзка с чл. 20 (2) т. 1 от ЗОП и по реда на Правилника за прилагане на Закона за обществените поръчки с предмет: „Ремонт на пътна мрежа и настилки на територията на община Земен по обособени позиции: Обособена позиция 1 – „Ремонт на пътна мрежа и асфалтови настилки в населени места група в община Земен – I-ва група и четвъртокласна пътна мрежа“, Обособена позиция 2 – „Ремонт на пътна мрежа в населени места на община Земен – II-ра група“, Обособена позиция 3 -  „Ремонт на пътна мрежа в населени места на община Земен – III-та група“
Предметът на поръчката е подробно описан в част 2 от настоящата документация за провеждане на обществена поръчка.
1.3. 
Обектът на обществената поръчка е строителство. 
II. 
ПРОГНОЗНА СТОЙНОСТ НА ОБЩЕСТВЕНАТА ПОРЪЧКА 

2.1. 
Прогнозната стойност на обществената поръчка е 302666.66 (триста и две хиляди и шестотин шестдесет и шест лева и шестдесет и шест стотинки) лева без ДДС или  363 200.00 лева със ДДС, формирана от стойностите по обособени позиции, както следва: 
За Обособена позиция 1 – „Ремонт на пътна мрежа и асфалтови настилки в населени места група в община Земен – I-ва група и четвъртокласна пътна мрежа“ – 150000.00 (сто и петдесет хиляди лева) без ДДС или 180 000 лв. с ДДС

За Обособена позиция 2 – „Ремонт на пътна мрежа в населени места на община Земен – II-ра група“ – 98500.00 (деветдесет и осем хиляди и петстотин лева) без ДДС или 118 200 лв. с ДДС

За Обособена позиция 3 - „Ремонт на пътна мрежа в населени места на община Земен – III-та група“ – 54166.66 (петдесет и четири хиляди и сто шестдесет и шест лева и шестдесет и шест стотинки) без ДДС или 65 000 лв. с ДДС
2.2. 
Посочената прогнозна стойност представлява максималния бюджет по обществената поръчка. Това е суматa, която максимално може да бъде изплатена в изпълнение на сключеното договорно споразумение, за всяка от обособените позиции от предмета на поръчката. В цената, предложена от участника следва да се включат всички разходи, свързани с качественото изпълнение на поръчката в описания вид и обхват в техническата спецификация. 
На изпълнителя ще бъдат изплатени всички действително извършени количества и видове работи, на стойността на оферираните от него единични цени. Същите следва да бъдат не по-високи от одобрените като единични максимални цени в настоящата процедура. Така определените цени са резулатат на пазарно проучване, в изпълнение на чл.21 от ЗОП и са задължителни за всички участници. Оферирането на единична цена, за която и да е от позициите, по-висока от така определенета, ще се приеме за нередовност в офертата на участника, като същата ще се въприеме за неотговаряща на условията на Възложителя и ще бъде отстранена от участие.
2.3. Настоящата обществена поръчка се финансира целево, от бюджета на община Земен. Начините на плащане са описани в приложения проект на договор.
III. 
ДОКУМЕНТАЦИЯ ЗА УЧАСТИЕ 

3.1. Възложителят предоставя неограничен, пълен, безплатен и пряк достъп чрез електронни средства до документацията за обществената поръчка в Профила на купувача на адрес:  http://zemen-bg.com/buyers-profile , откъдето всеки участник може да я изтегли, за да изготви своята оферта. 

3.2. 
Лицата могат да поискат писмено от възложителя разяснения по решението, обявлението, документацията за обществената поръчка и техническото задание до 5 дни преди изтичане на срока за получаване на офертите. 

3.3. 
Възложителят предоставя разясненията в 3-дневен срок от получаване на искането. Възложителят не предоставя разяснения, ако искането е постъпило след срока по т. 3.2 по-горе. Разясненията се предоставят чрез публикуване на профила на купувача. 
IV. 
УСЛОВИЯ ЗА УЧАСТИЕ 

ВАЖНО – Изискванията в настоящия раздел и формулираните условия за участие се прилагат за всяка от обособените позиции от предмета на поръчката.
1. ИЗИСКВАНИЯ ЗА ЛИЧНО СЪСТОЯНИЕ НА УЧАСТНИЦИТЕ

1.1. В съответствие с чл. 54, ал. 1 от ЗОП, Възложителят отстранява от участие в процедурата за възлагане на обществената поръчка всеки участник, за когото е налице някое от следните обстоятелства:

1.1.1. е осъден с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

1.1.2. е осъден с влязла в сила присъда за престъпление, аналогично на тези по т. 1.1.1, в друга държава членка или трета страна;

1.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, съгласно законодателството на държавата, в която участникът е установен, доказани с влязъл в сила акт на компетентен орган.
1.1.4. Е налице неравнопоставеност в случаите по чл. 44, ал. 5 ЗОП;

1.1.5. За когото е установено, че:


а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;


б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

1.1.7. Е налице конфликт на интереси, който не може да бъде отстранен.

"Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

Основанията по т. 1.1.1., 1.1.2 и 1.1.7 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
· Информацията относно липсата или наличието на обстоятелства по т. 1.1.1 и т.1.1.2 се попълва в ЕЕДОП, както следва: 

В Част ІІІ: Основания за изключване, Раздел А: Основания, свързани с наказателни присъди, участникът следва да предостави информация относно присъди за следните престъпления:

1. Участие в престъпна организация – по чл. 321 и 321а от НК;

2. Корупция – по чл. 301 – 307 от НК;

3. Измама – по чл. 209 – 213 от НК;

4. Терористични престъпления или престъпления, които са свързани с терористични
дейности - по чл. 108а, ал. 1 от НК;

5. Изпиране на пари или финансиране на тероризъм – по чл. 253, 253а, или 253б от НК  и по чл. 108а, ал. 2 от НК;

6. Детски труд и други форми на трафик на хора – по чл. 192а или 159а - 159г от НК. 

Участниците посочват информация за престъпления, аналогични на посочените в т. 1.1.1 при наличие на присъда в друга държава членка или трета страна.

· Информацията относно липсата или наличието на обстоятелства по т. 1.1.3. се попълва в Част  III: Основания за изключване, Раздел Б:  Основания, свързани с плащане
· то на данъци или социалноосигурителни вноски, от ЕЕДОП. 

При участие на подизпълнители или използване капацитета на трети лица, за същите следва да не са налице горните основания за отстраняване от процедурата.
1.2. Специфични основания за отстраняване

1.2.1 На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС) на дружества, регистрирани в юрисдикции с преференциален данъчен режим, и на контролираните от тях лица се забранява пряко и/или косвено участие в процедура по обществени поръчки по Закона за обществените поръчки и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.
1.2.2. На основание чл.59 от ЗПКОНПИ, участниците следва да не се намират в някоя от ситуациите, за което следва да се декларира, че участникът/негов представите не е в някоя от следните хипотези: 

1.2.2.1. Лице, заемащо висша публична длъжност, няма право да се разпорежда с държавно или общинско имущество, да разходва бюджетни средства, включително средства от фондове, принадлежащи на Европейския съюз или предоставени от Европейския съюз на българската държава, да издава удостоверения, разрешения или лицензии или да осъществява контрол по тези дейности в интерес на юридически лица с нестопанска цел, търговски дружества или кооперации, в които то или свързани с него лица са членове на орган на управление или контрол, управители, съдружници или притежават дялове или акции. Това условие се прилага и по отношение на свързани със заемащия висшата публична длъжност лица, които са еднолични търговци.

1.2.2.2. Лице, заемащо висша публична длъжност, няма право да извършва дейностите по т.1.2.2.1. и в интерес на юридически лица с нестопанска цел, търговски дружества или кооперации, в които то е било член на орган на управление или контрол, управител, съдружник или е притежавало дялове или акции една година преди датата на избирането или назначаването му, или докато заема длъжността.

Участниците, а когато е приложимо и подизпълнителите, следва да декларират в ЕЕДОП, че за тях не са налице обстоятелствата по чл. 3, т. 8 и чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, както и някое от условията по чл.59 от Закона за противодействие на корупцията и за отнемане на незаконно придобитото имущество .

За удостоверяване на това обстоятелство участникът декларира в ЕЕДОП, Част III: Основания за изключване, раздел Г: Други основания за изключване, които може да бъдат предвидени в националното законодателство на възлагащия орган или на възложителя на държава членка:

· 1. В качеството ми на представляващ участника и във връзка с чл.54, ал.1, т.1 от ЗОП, декларирам, че не съм осъждан за престъпления по чл. 194-208, чл. 213а- 217, чл. 219-252 и чл. 254а-260 от Наказателния кодекс.

· 2. В качеството ми на представляващ участника, декларирам че за участника не са налице обстоятелства по чл. 3, т. 8 от Закона за икономическите и финансовите отношения с дружествата, регистрирани в юрисдикция с преференциален данъчен режим, свързаните с тях лица и техни действителни собственици.

· 3. В качеството ми на представляващ участника, декларирам, че в настоящата процедура за възлагане на обществената поръчка не са налице обстоятелства по чл.101, ал. 9-11 от ЗОП.
· 4. Не е налице нито една от хипотезите по чл.59 от ЗПКОНПИ.
*Тези обстоятелства се считат за декларирани с посочване от учстника в еЕЕДОП, в посочения раздел, че не се прилагат национални основания за изключване.
1.3.
Други основания за отстраняване от участие

Съгласно чл. 107 ЗОП освен на основанията по чл. 54, Възложителят отстранява от процедурата:

1.3.1. участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията;

1.3.2. участник, който е представил оферта, която не отговаря на:

1.3.2.1. предварително обявените условия за изпълнение на поръчката;
1.3.2.2 правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право;
1.3.3. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 ЗОП;

1.3.4. участници, които са свързани лица.
1.3.5. участник, подал заявление за участие или оферта, които не отговарят на условията за представяне, включително за форма, начин и срок.

1.3.6. Участник, който след покана от Възложителя и в определения в нея срок не удължи срока на валидност на офертата си.


1.3.7. Участник, който е предложил цена за изпълнение на поръчката, по-висока от определената от Възложителя в настоящата документация за участие прогнозна стойност на поръчката.

1.4. Участник, за когото са налице основания по чл. 54, ал. 1, т. 1-5 и 7 от ЗОП, има право да представи доказателства, че е предприел мерки, които гарантират неговата надежност, въпреки наличието на съответното основание за отстраняване. 

За тази цел кандидатът или участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.
Възложителят преценява предприетите от кандидата или участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката..

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

Участник, който с влязла в сила присъда или друг акт, съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.


       Когато преди подаване на офертата участник е предприел мерки за доказване на надеждност по чл. 56 ЗОП, тези мерки се описват в ЕЕДОП в полето свързано със съответното обстоятелство.


   1.5. При подаване на оферта участникът декларира липсата на основанията за отстраняване, включително липсата на специфичните основания за отстраняване, както и съответствието с критериите за подбор, чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

  

1.6. Не могат да участват в процедурата за възлагане на настоящата обществена поръчка участници, които са дружества, регистрирани в юрисдикции с преференциален данъчен режим и свързаните с тях лица включително и чрез обединение, в което участва дружество, регистрирано в юрисдикция с преференциален данъчен режим.


1.7. Съгласно чл. 101, ал. 9 от ЗОП лице, което участва в обединение или е дало съгласие и фигурира като подизпълнител на друг участник, не може да подава самостоятелно оферта. 


1.8  Всеки участник има право да представи само една оферта.  Лице, което участва в обединение или е дало съгласие да бъде подизпълнител на друг участник, не може да подава самостоятелно оферта. В процедурата за възлагане на обществена поръчка едно физическо или юридическо лице може да участва само в едно обединение.  Свързани лица не могат да бъдат самостоятелни участници в една и съща процедура. 


При прилагане на описаните в тази точка условия, се прилага правилото на чл.110, ал.13 от ЗОП - поради факта, че обществената поръчка има обособени позиции, условията се прилагат отделно за всяка от обособените позиции.
1.9. Когато съставът на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.


В случай че определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Съгласно чл. 59, ал. 6 от ЗОП, при участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението

ПОДИЗПЪЛНИТЕЛИ


1. Участниците посочват подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.


2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Изпълнителите сключват договор за подизпълнение с подизпълнителите, посочени в офертата.
Възложителят ще изиска замяна на подизпълнител, който не отговаря на тези условия поради промяна в обстоятелствата преди сключване на договора за обществена поръчка. Подизпълнителите трябва да нямат свързаност с друг участник. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на тази забрана изпълнението на доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

3. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането по ал. 8 изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

4. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:


1. за новия подизпълнител не са налице основанията за отстраняване в процедурата;


2. новият подизпълнител отговаря на критериите за подбор по отношение на дела и вида на дейностите, които ще изпълнява.


При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по ал. 14, в срок до три дни от неговото сключване.


5. Изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.


ИЗПОЛЗВАНЕ НА КАПАЦИТЕТА НА ТРЕТИ ЛИЦА


1.
Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионални способности. По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

2.
Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.


3.
Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.


4.
Възложителят изисква от кандидата или участника да замени посоченото от него трето лице, ако то не отговаря на съответните критерии за подбор, за доказването на които кандидатът или участникът се позовава на техния капацитет, поради промяна в обстоятелства преди сключване на договора за обществена поръчка.
2. ГОДНОСТ (ПРАВОСПОСОБНОСТ) ЗА УПРАЖНЯВАНЕ НА ПРОФЕСИОНАЛНА ДЕЙНОСТ:
Участникът следва да има регистрация (вписване) в Централния професионален регистър на строителя към Камарата на строителите в Р. България, за изпълнение на строежи от втора група, трета категория
 Доказване: Участникът декларира съответствието с посочения критерий за подбор чрез попълване на ЕЕДОП в Част IV: „Критерии за подбор“, раздел А: „Годност“.

Когато участникът е чуждестранно лице, следва да представи копие от документ, удостоверяващ вписването му в аналогичен регистър, съгласно законодателството на държавата членка, в която са установени.

При участие на обединения, които не са юридически лица, съответствието с критерия за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Подизпълнителите трябва да отговарят на горепосочените критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата

3. ИЗИСКВАНИЯ ЗА ИКОНОМИЧЕСКО И ФИНАНСОВО СЪСТОЯНИЕ НА УЧАСТНИЦИТЕ: 
3.1.
Участникът следва да има сключена валидна застраховка “Застраховка за професионална отговорност на участниците в проектирането и строителството” по чл. 171, ал. 1 от ЗУТ за лица регистрирани на територията на Република България или еквивалентна за чуждестранни лица, в съответствие със законодателството на държавата в която са установени.  

Участникът трябва да има сключена валидна застраховка „Професионална отговорност“ с минимално покритие в размер на 200 000.00 (двеста хиляди) лв., съгласно чл. 5, ал. 2, т.3 от Наредбата за условията и реда за задължително застраховане в проектирането и строителството.

Доказване: Участникът декларира съответствието с посочения критерий за подбор чрез попълване на ЕЕДОП в Част IV: „Критерии за подбор“, раздел Б: „Икономическо и финансово състояние“. При сключване на договор, избраният изпълнител представя в заверено копие валидна застраховка.
За участник, установен/регистриран в Република България, застраховката за професионална отговорност следва да бъде съгласно чл.171, ал.1 от Закона за устройство на територията (ЗУТ). За участник, установен/регистриран извън Република България застраховката за професионална отговорност следва да бъде еквивалента на тази по чл.171, ал.1 от ЗУТ, но направена съгласно законодателството на държавата, където е установен/ регистриран участника.

4. ИЗИСКВАНИЯ ЗА ТЕХНИЧЕСКИ И ПРОФЕСИОНАЛНИ СПОСОБНОСТИ: 
4.1. През последните 5 (пет) години от датата на подаване на офертата, участникът следва да е да е изпълнил дейности с предмет, идентичен или сходен с тези на поръчката - минимум 1 /една / дейност. 

Дейности, сходни с тези на поръчката, са: строителни работи по основен и/или текущ ремонт на пътища, улична мрежа или подобни.
Доказване: Участникът представя списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изискванияв съответния раздел на ЕЕДОП, (Част IV: Критерии за подбор, раздел, В.Технически и професионални способности), изпълнени през последните пет години, считано от датата на подаване на офертата. 
4.2. Участникът следва да разполага със следния персонал и ръководен състав, който ще отговаря за изпълнението на поръчката: 

1. «Технически ръководител» (1 бр.):

· Да притежава диплома за завършено Висше образование, Степен «Бакалавър» или «Магистър» – Строителен инженер по специалност «Пътно строителство» или еквивалентна специалност;

· Да има натрупан професионален опит по специалността в строителството, който е минимум 2 (две) години

2. «Експерт Контрол на качеството»
· Да притежава валидно удостоверение / сертификат за преминато обучение за контрол върху качеството на изпълнение в строителството и за контрол на съответствието на строителните продукти със съществените изисквания за безопасност или еквивалентно;

· Да има нарупан специфичен професионален опит като специалист „Контрол на качеството” – минимум 1 (една) година.

3.  «Специалист Здравословни и безопасни условия на труд» 

· Да притежава валидно удостоверение за завършен курс на обучение, за длъжностно лице по здраве и безопасност или еквивалентенили еквивалентен документ за чуждестранни лица;
· Да има натрупан специфичен професионален опит като длъжностно лице по здраве и безопасност – минимум 1 (една) година.
Доказване: Участникът декларира съответствие с поставеното изискване чрез представяне на Единния европейски документ за обществени поръчки (ЕЕДОП), като представи списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата, в това число:

· Експерт/специалист (трите имена и позиция/длъжност, която ще заема лицето при изпълнение на обществената поръчка);

· Образование (степен, специалност, година на дипломиране, номер на диплома, учебно заведение);

· Професионална квалификация (направление, година на придобиване, номер на издадения документ, издател);

· Професионален опит (месторабота, период).

Информацията се посочва в Част ІV. „Критерий за подбор”, буква „В”, „Технически и професионални способности” от ЕЕДОП.
Избраният изпълнител представя Списък на експертите, които са ангажирани за изпълнението на обществената поръчка, както и документи, доказващи посочена професионалната компетентност на лицата.
Чуждестранните участници представят еквивалентни на посочените документи съобразно законодателството си.

Когато в държавата, в която участникът е установен, не се изискват документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

Ако участник в процедурата е обединение, което не е юридическо лице, „Списъкът” се попълва само от онези членове в обединението, чрез които обединението доказва, че отговаря на поставения критерий за подбор.   
Чуждестранните участници представят еквивалентни на посочените документи съобразно законодателството си.

Когато в държавата, в която участникът е установен, не се изискват документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен. Когато клетвената декларация няма правно значение според съответния национален закон, участникът представя официално заявление, направено пред съдебен или административен орган, нотариус или компетентен професионален или търговски орган в държавата, в която той е установен.

При участие на обединения, които не са юридически лица, съответствието с изискванията за технически и професионални способности се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. 

При условията на чл.67, ал.5 от ЗОП Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. 

V. 
УКАЗАНИЯ ЗА ПОДГОТОВКА НА ОФЕРТАТА 
(важно – настоящите указания се прилагат за подготовка на оферта за всяка от обособените позиции)

При изготвяне на офертата всеки участник трябва да се придържа точно към обявените от възложителя условия. Отговорността за правилното разбиране на условията от обявлението и указанията за участие се носи единствено от участниците.
До изтичането на срока за подаване на офертите всеки участник може да промени, да допълни или да оттегли офертата си. 

Всеки участник в процедурата за възлагане на обществената поръчка има право да представи само една оферта. Представянето на оферта задължава участника да приеме напълно всички изисквания и условия, посочени в тази документация, при спазване на ЗОП. 

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта. В процедурата за възлагане на обществената поръчка едно физическо или юридическо лице може да участва само в едно обединение. 

Свързани лица не могат да бъдат самостоятелни участници в една и съща процедура. „Свързани лица" са: 

а) лицата, едното от които контролира другото лице или негово дъщерно дружество; 

б) лицата, чиято дейност се контролира от трето лице; 

в) лицата, които съвместно контролират трето лице; 

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително. 

„Контрол" е налице, когато едно лице: 

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или б) може да определя пряко или непряко повече от половината от членовете на управителния или контролния орган на едно юридическо лице; или 

в) може по друг начин да упражнява решаващо влияние върху вземането на решения във връзка с дейността на юридическо лице. 

Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия.
Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. 

Участниците не могат да се позовават на конфиденциалност по отношение на предложенията от офертите им, които подлежат на оценка. 

При подготовката на офертите участниците са длъжни да спазват изискванията на възложителя. Представените образци в документацията за участие и условията, описани в тях, са задължителни за участниците. Офертите на участниците трябва да бъдат напълно съобразени с тези образци. 

Участник може да подаде една оферта. Офертата не може да се предлага във варианти. 
СЪДЪРЖАНИЕ НА ОФЕРТАТА: 
1. Офертата се представя на български език в запечатана, непрозрачна ОПАКОВКА от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка. 

2. Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри", който съдържа ценовото предложение по чл. 39, ал. 3, т. 2 от ППЗОП. 

3. Съдържание на ОПАКОВКАТА - документи и образци: 

3.1.Опис на представените документи, съдържащи се в офертата – съгласно примерен образец № 1
3.2. Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, както и за всеки подизпълнител и за всяко лице, чиито ресурси ще бъдат ангажирани в изпълнението на поръчката. - попълва се създадения файл за електронно генериране на еЕЕДОП, приложен от Възложителя. Когато кандидатът или участникът е обединение, което не е юридическо лице, еЕЕДОП се подава от всеки от участниците в обединението. При необходимост от деклариране на обстоятелства, относими към обединението, еЕЕДОП се подава и за обединението.
Указание за подготовка на ЕЕДОП: 

1) При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация. 

2) ЕЕДОП се представя по стандартен образец, утвърден с Регламент за изпълнение (ЕС) 2016/7 на Комисията от 05.01.2016 г. Съгласно чл. 67, ал. 4 от ЗОП, във връзка с §29, т. 5, буква „а“ от ПЗР на ЗОП, в сила от 1 април 2018 г. Единният европейски документ за обществени поръчки се представя задължително в електронен вид - еЕЕДОП.

В тази връзка, участникът следва да генерира еЕЕДОП и да го попълни като използва осигурената от ЕК безплатна услуга чрез информационната система за еЕЕДОП или чрез предоставяния от АОП български вариант на услугата, при което образецът се попълва онлайн. Системата е достъпна чрез Портала за обществени поръчки, секция РОП и е-услуги/Електронни услуги на Европейската комисия, както и на адреси: https://ec.europa.eu/tools/espd/filter?lang=bg /за предоставяната от ЕК безплатна услуга/и https://espd.eop.bg/espd-web/filter?lang=bg /за предоставяния от АОП български вариант на услугата/..

Стопанският субект зарежда в системата получения XML файл, попълва необходимите данни и го изтегля (espd-response), след което еЕЕДОП следва да се подпише с електронен подпис от съответните лица. Представените от кандидатите espd-response.xml могат да бъдат прегледани от възложителя с използване на функцията за преглед в системата.

Предоставянето на еЕЕДОП в електронен вид става като, след като бъде цифрово подписан, да се приложи на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

Важно! Съгласно указания на ЕК еЕЕДОП работи с последната версия на най-разпространените браузъри, като Chrome, Internet Explorer, Firefox, Safari и Opera. За да се избегнат евентуални проблеми, се препоръчва използване на последната версия на съответния браузър. Уточнено е също, че някои функции, например изтегляне на файл, не работят на смартфони и таблетни компютри.

Важно! Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.

Важно! В случаите когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF формат.

Забележка: Повече информация за използването на системата за еЕЕДОП може да бъде намерена на адрес http://ec.europa.eu/DocsRoom/documents/17242 
3) Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват възможността, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа. 
4) Ако участникът попълни ЕЕДОП във „word“ формат, то той задължително го трансформира в PDF. Така създаденият документ трябва да бъде цифрово подписан и приложен на подходящ оптичен носител към пакета документи за участие в процедурата.
5) Лицата по чл. 54, ал. 2 и чл. 55, ал. 3 ЗОП са: 

5.1) лицата, които представляват участника или кандидата и 
5.2) членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
6) Лицата по чл. 54, ал. 2 от ЗОП са, както следва:

1. при събирателно дружество - лицата по чл. 84, ал. 1 и чл. 89, ал. 1 от Търговския закон;

2. при командитно дружество - неограничено отговорните съдружници по чл. 105 от Търговския закон;

3. при дружество с ограничена отговорност - лицата по чл. 141, ал. 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции - лицата по чл. 256 от Търговския закон;

6. при едноличен търговец - физическото лице - търговец;

7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

8. при кооперациите - лицата по чл. 20, ал. 1 и чл. 27, ал. 1 от Закона за кооперациите;

9. при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителят, в случаите по чл. 30, ал. 3 от Закона за юридическите лица с нестопанска цел;

10. при фондациите - лицата по чл. 35, ал. 1 от Закона за юридическите лица с нестопанска цел;

11. в случаите по т. 1 - 7 - и прокуристите, когато има такива;

12. за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.
7)  Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП за всяко лице или за някои от лицата. 

8) В случаите по т. 7), когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект. 

8) Информацията за съответствие с критериите за подбор се предоставят чрез попълване в ЕЕДОП част IV „Критерии за подбор", раздел „Общо указание за всички критерии за подбор". 

9) 
В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя 

10) 
Когато за участник е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1 ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП. 

3.3. Документи за доказване на предприетите мерки за надеждност, когато е приложимо:
1) Участник, за когото са налице основания по чл. 54, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че: 

1.1) е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени; 

1.2) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение; 

1.3) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения. 

Като доказателства за надеждността на участника се представят следните документи: 

2) по отношение на обстоятелството по чл. 56, ал. 1, т. 1 и 2 от ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение; 

3) по отношение на обстоятелството по чл. 56, ал. 1, т. 3 от ЗОП - документ от съответния компетентен орган за потвърждение на описаните обстоятелства. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. 

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата. Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта. 

3.4. Документ, от който да е видно правното основание за създаване на обединението (когато е приложимо) - заверено от участника копие. 

Документът, от който да е видно правното основание за създаване на обединението, следва да съдържа следната информация във връзка с конкретната обществена поръчка: 

1. да е определен едни от партньорите, който да представлява обединението за целите на обществената поръчка и който е упълномощен да задължава, да получава плащания и указания за и от името на всеки член на обединението;

2. да е уговорена солидарна отговорност между партньорите в обединението за изпълнението на обществената поръчка;

3. да са описани правата и задълженията на участниците в обединението;

4. да са разпределени отговорностите по изпълнение на поръчката между членовете на обединението;

5. да бъдат описани дейностите, които ще изпълнява всеки член на обединението;

6. да се съдържа клауза, че всички членове на обединението са задължени да останат в него за целия период на изпълнение на договора;

7. да е отразено, че не може да бъдат приемани други партньори в обединението по време на изпълнението на договора;

8. да е определено наименование на обединението.

В съответствие с чл. 101, ал. 4 от ЗОП и във връзка с изискванията на чл. 47, ал. 3 от ППЗОП „Документите относно личното състояние и критериите за подбор“ (в пълния обхват на описаните по-горе документи) се поставят в общия плик (опаковка) на офертата.
3.5. Техническо предложение за изпълнение на поръчката - попълва се Образец № 2, съдържащо: 

1) документ за упълномощаване, когато лицето, което подава офертата, не е законният представител на участника - оригинал или нотариално заверено копие; 

2) предложение за изпълнение на поръчката в съответствие с техническите спецификации и изискванията на възложителя, съобразено с критериите за възлагане; 

3) декларация за съгласие с клаузите на приложения проект на договор - попълва се в Образец № 2; 

4) декларация за срока на валидност на офертата - попълва се в Образец № 2; 

5) декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд - попълва се в Образец № 2. 

В съответствие с изискванията на чл. 47, ал. 3 от ППЗОП „Техническото предложение” (в пълния обхват на описаните по-горе документи) се поставя в общия плик (опаковка) на офертата.
3.6. Съдържание на ПЛИК „Предлагани ценови параметри": „Ценово предложение" - Образец № 3 - съдържа предложението на участника относно цената за изпълнение. Към ценовото предложение се подава и представя и КСС - Попълват се Образец № 3 и Образец № 4 - в оригинал, подписани и подпечатани на всяка страница от представляващия участника или упълномощено лице.  

Ценовото предложение се поставя в отделен запечатан непрозрачен плик с надпис „Предлагани ценови параметри", наименованието на участника. В съответствие с изискванията на чл. 47, ал. 3 от ППЗОП ценовото предложение (в пълния обхват на описаните по-горе документи) се поставя в отделен запечатан непрозрачен плик с надпис „Предлагани ценови параметри“, който се поставя в общия плик (опаковка) на офертата. Така окомплектованото ценово предложение се представя на електронен носител, като сметките следва да са във формат Excel (или друг еквивалентен формат), поставен в плика „Предлагани ценови параметри“. 
Извън плика с надпис „Предлагани ценови параметри" не трябва да е посочена никаква информация относно цената; 

Участници, които и по какъвто начин са включили някъде в офертата си извън плика „Предлагани ценови параметри" елементи, свързани с предлаганата цена (или части от нея), ще бъдат отстранени от участие в процедурата. 

4) ЗАПЕЧАТВАНЕ. 

Документите, систематизирани съобразно посочените по-горе изисквания, се запечатват по реда, посочен в т. 5.2 по-горе. Върху опаковката участникът посочва: 

ДО: ОБЩИНА ЗЕМЕН
ул. Христо Ботев № 3
гр. Земен, 
ОФЕРТА
за участие в публично състезание за възлагане на обществена поръчка 
по реда на ЗОП с предмет:
„РЕМОНТ НА ПЪТНА МРЕЖА И НАСТИЛКИ НА ТЕРИТОРИЯТА НА ОБЩИНА ЗЕМЕН ПО ОБОСОБЕНИ ПОЗИЦИИ:
За Обособена позиция № ……………………………………………………………………..
Наименование на участника: ........................................................................ 
Участниците в обединението (когато е приложимо) .................................. 

Адрес за кореспонденция: (((((((((((((((((((. 
Телефон, факс или електронен адрес: .......................................................... 
5. ИЗИСКВАНИЯ КЪМ ДОКУМЕНТИТЕ. 
5.1. Документите и данните в офертата се подписват само от лица с представителни функции, назовани в удостоверението за актуално състояние или упълномощени за това лица. Във втория случай се изисква да се представи нотариално заверено пълномощно за изпълнението на такива функции; 

5.2. Всички документи, свързани с предложението, следва да бъдат на български език. Ако в предложението са включени документи на чужд език, то следва да са придружени от превод на български език. 

5.3. По предложението не се допускат никакви вписвания между редовете, изтривания или корекции. 

5.4. Подаване на оферти. Място и срок за подаване на оферти: 

Офертите се представят в сградата на Общинска администрация, 
адрес: ул. Христо Ботев № 3, гр. Земен, Деловодство, 
в рамките на работното време на общинска администрация. 
Срокът за подаване на офертите е съгласно Обявлението за обществена поръчка. 
Всеки участник следва да осигури своевременното получаване на офертата от възложителя. До изтичането на срока за подаване на офертите всеки участник може да промени, да допълни или да оттегли офертата си. 

5.5. Срок на валидност на офертите: 

Срокът на валидност на офертите трябва да бъде не по-малко от 180 (сто и осемдесет) календарни дни, считано от деня, следващ деня, който изтича крайния срок за получаване на офертите. Възложителят кани участниците да удължат срока на валидност на офертите, когато той не е изтекъл. Когато срокът е изтекъл, възложителят кани участниците да потвърдят валидността на офертите си за определен от него нов срок. Участник, който не удължи или не потвърди срока на валидност на офертата си, се отстранява от участие.. 

5.6. Указания за изготвяне на техническото предложение: 
Техническото предложение за изпълнение на поръчката, за която се участва, се изготвя по образец № 2 и към него се прилага: 
· Предложение за изпълнение на поръчката в съответствие с техническите спецификации, включващи като минимум: 

1) Предложение за организация на персонала на участника (във формат на участника), с минимално съдържание: Предложение за организиране на работата на ключовия екип; Разпределяне на отговорностите и действията на ключовия екип; Координация и съгласуване на различните действия в ключовия екип, Методи за осъществяване на комуникация с Възложителя, Координация и съгласуване на различните действия между ключовия екип и Възложителя.
2) Предложение относно създаване на условия за спазване изискванията по ЗЗБУТ и за пожарна безопасност (във формат на участника), с минимално съдържание - в него се описва подробно предложението за мерките за безопасност и здраве и пожарна безопасност, които ще бъдат въведени при изпълнението на обекта.
Участници, чиито технически предложения за изпълнение на поръчката не отговарят на изискванията на възложителя се отстраняват от участие в процедурата по възлагане, като съответно не подлежат на оценка съгласно методиката за оценка.  В методиката за оценка са описани условията, на които следва да отговаря представеното техническо предложение.
5.7. Указания за изготвяне на ценово предложение: 

Ценовото предложение за изпълнение на поръчката се изготвя по образец № 3, като в него се включва като Приложение 4 остойностяване с единични цени - прилжоения към документацията образец на количествена сметка
Представените документи следва да бъдат редовно попълнени от участниците, за да подлежат на оценка. В предложените единични цени задължително следва да се включват:
a) цени на съпътстващи операции, необходими за извършване на дадения вид СМР/СРР;
b) всички разходи за временно строителство, за утежнени условия, за почистване на строителния обект и строителната площадка, за строителна механизация, подемници, стопански инвентар, временни огради, осигуряване на безопасни условия на труд (съгласно ЗЗБУТ и ПБЗ), всички замервания, проби и дезинфекции на инсталации и др., като се отчита обстоятелството, че тези разходи няма да се заплащат отделно от възложителя и същите ще се извършват за сметка на изпълнителя. 
Всички количества и цени в представеното от участника Приложение – КСС оферта следва да са вписани с 2 знака след десетичната запетая. Възложителят изисква от участниците представяне на Приложение – КСС оферта на хартиен и магнитен носител.
VI. КРИТЕРИЙ ЗА ВЪЗЛАГАНЕ НА ПОРЪЧКАТА 

6.1. 
Обществената поръчка се възлага въз основа на „икономически най-изгодната оферта". Икономически най-изгодната оферта се определя въз основа на критерий за възлагане „оптимално съотношение качество/цена" по чл. 70, ал. 2, т. 3 от ЗОП. 

6.2. 
Методиката за определяне на комплексната оценка и критериите за възлагане на поръчката са приложени в Част 3 от настоящата документация. Така одобрената методика се прилага за всяка от обособените позиции от предмета на поръчката поотделно.
VII. РАЗГЛЕЖДАНЕ НА ОФЕРТИТЕ 

7.1. 
Разглеждането и оценката на офертите се осъществява от комисия, назначена от Възложителя. Комисията се състои от нечетен брой членове. 

7.2. 
Действията на комисията се протоколират, като резултатите от работата й се отразяват в доклад. 

7.3. 
Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си. 

7.4. 
Комисията за разглеждане и оценка на офертите започва работа след получаване на представените оферти и протокола за предаване на офертите на председателя на комисията. 

7.5. 
Получените се отварят на датата, посочена в обявлението на обществената поръчка, на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. 

7.6. 
Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис „Предлагани ценови параметри". 

7.7. 
Най-малко трима от членовете на комисията подписват техническото предложение и плика с надпис „Предлагани ценови параметри". 

7.8. 
Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри". 

7.9. 
След извършване на горните действия приключва публичната част от заседанието на комисията. 

7.10. Комисията разглежда документите за съответствие с изискванията към личното състояние и критериите за подбор, поставени от възложителя, и съставя протокол. 

7.11. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 7.10 и изпраща протокола на всички участници в деня на публикуването му в профила на купувача. 

7.12. В срок до 5 работни дни от получаването на протокола по т. 7.10 участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. 

7.13. Възможността по т. 7.12 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение. 

7.14. След изтичането на срока по т. 7.12 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор. 

7.15. При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица. 

7.16. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Комисията разглежда допуснатите оферти и проверява за тяхното съответствие с предварително обявените условия. 

7.17. Ценовото предложение на участник, чиято оферта не отговаря на изискванията на възложителя, не се отваря. 

7.18. Не по-късно от два работни дни преди датата на отваряне на ценовите предложения комисията обявява чрез съобщение в профила на купувача датата, часа и мястото на отварянето. Комисията обявява резултатите от оценяването на офертите по другите показатели, отваря ценовите предложения и ги оповестява. 

7.19. Комисията класира участниците по степента на съответствие на офертите с предварително обявените от възложителя условия. 

7.20. Процедурата завършва с решение по чл. 108 от Закона за обществените поръчки, след утвърждаване на изготвения от комисията протокол. 

VIII. ДОГОВОР ЗА ОБЩЕСТВЕНА ПОРЪЧКА. ДОГОВОР ЗА ПОДИЗПЪЛНЕНИЕ 

8.1. 
Възложителят сключва с определения изпълнител писмен договор за обществена поръчка, при условие че при подписване на договора определеният изпълнител изпълни условията на чл. 112, ал. 1 от Закона за обществените поръчки. 

8.2. Възложителят не сключва договор, когато участникът, класиран на първо място: 

8.2.1. откаже да сключи договор; 

8.2.2. не изпълни някое от условията по т. 8.1, или 

8.2.3. не докаже, че не са налице основания за отстраняване от процедурата. 

8.3. 
Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител. 

8.4. 
Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в хипотезата на 112, ал. 7 от ЗОП. 

8.5. 
Изпълнителите сключват договор за подизпълнение с подизпълнителите, посочени в офертата. 

8.6. 
В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 от ЗОП. 

IX. ГАРАНЦИЯ ЗА ДОБРО ИЗПЪЛНЕНИЕ 

9.1. На основание чл.111 ЗОП възложителят определя гаранция за добро изпълнение на договора в размер на 2 % ( два процента) от стойността на договора без ДДС.

9.2. Гаранцията може да бъде представена в една от следните форми:

а) парична сума, платима по банкова сметка на Изпълнителна Агенция „Българска служба за акредитация“:

В платежния документ, като основание за внасяне на сумата, да е посочен номерът на решението за определяне на изпълнител на поръчката за което се внася гаранцията.

б) оригинал на безусловна и неотменима банкова гаранция за изпълнение на договор, издадена в полза на Възложителя, със срок на валидност най-малко 30 (тридесет) дни след изтичане срока на договора.

В текста на гаранцията следва да се съдържа указание за безусловно и неотменимо плащане от страна на издателя, при поискване от страна на Възложителя с указание за констатирано пълно или частично неизпълнение на задълженията на изпълнителя по договора.

в) застраховка (застрахователна полица), която обезпечава изпълнението чрез покритие на отговорността на изпълнителя, със срок на валидност най-малко 30 (тридесет) дни след изтичане срока на договора. 

Застраховката следва да влиза в сила от датата на сключване на договора. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор.

Паричната сума или банковата гаранция могат да се предоставят от името на изпълнителя за сметка на трето лице – гарант.

9.3. Участникът, определен за изпълнител, избира сам формата на гаранцията за изпълнение. 

9.4. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

9.5. Документът за гаранцията за изпълнение се представя към момента на сключване на договора.

9.6. Условията и сроковете за задържане или освобождаване на гаранцията за изпълнение се уреждат в договора за обществена поръчка.
X. ИЗЧИСЛЯВАНЕ НА СРОКОВЕ 

10.1. 
Сроковете, посочени в тази документация се изчисляват, както следва: 

10.1.1 когато срокът е посочен в дни, той изтича в края на последния ден на посочения период; 

10.1.2 когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния. 

10.2. 
Сроковете в документацията са в календарни дни. Когато срокът е в работни дни, това е изрично указано при посочването на съответния срок. 

По неуредените въпроси от настоящата документация ще се прилагат разпоредбите на Закона за обществените поръчки, Правилника за прилагане на Закона за обществените поръчки и действащото българско законодателство. 

